
Жүргізілген ішкі талдаулардың қорытындысы бойынша мемлекеттік мекемелер мен ведомстволық бағынысты ұйымдарда 17 сыбайлас жемқорлық тәуекелі анықталды:
НҚА және ішкі құжаттар саласы – 6 тәуекел:
1) Қазақстан Республикасы Қоғамдық даму министрінің 2018 жылғы 15 тамыздағы № 18 бұйрығымен бекітілген Мемлекеттік әлеуметтік тапсырысты қалыптастыру, оның іске асырылу мониторингі және нәтижелерін бағалау қағидаларындағы құқықтық олқылық;
2) Қазақстан Республикасында тұрғын үй-жайдың меншік иесі не нақты пайдаланушысы ауысқан кезде коммуналдық қызметтер бойынша берешекке жауапты адамды айқындаудың кешенді және егжей-тегжейлі тетігінің болмауынан тұратын құқықтық олқылық;
3) Табиғи монополиялар субъектілерінің жылжымайтын мүлікті тіркеу және тіркелген тұлғалар туралы мәліметтерге қол жеткізуінің, сондай-ақ мемлекеттік ақпараттық жүйелер мен коммуналдық қызметтер арасында деректермен жедел алмасудың нақты реттелген тетігінің болмауынан тұратын құқықтық олқылық;
4) Ақпарат және қоғамдық даму министрінің 2023 жылғы 3 наурыздағы №92 бұйрығымен бекітілген Жастар еңбек жасақтарын құру, ұйымдастыру, қамтамасыз ету, сондай-ақ олардың қызметіне мониторинг жүргізу қағидаларындағы құқықтық олқылық, дискрециялық өкілеттіктер;
5) Қазақстан Республикасы Мәдениет және ақпарат министрінің 2024 жылғы 22 ақпандағы бұйрығымен бекітілген Мемлекеттік ақпараттық саясатты жүргізу жөніндегі мемлекеттік тапсырысты орналастыру қағидаларындағы құқықтық олқылық;
6) «Халықты әлеуметтік қорғау саласында арнаулы әлеуметтік қызметтер көрсету стандарттарын бекіту туралы» Қазақстан Республикасы Премьер-Министрінің орынбасары - Еңбек және халықты әлеуметтік қорғау министрінің 2023 жылғы 29 маусымдағы № 263 бұйрығындағы құқықтық олқылық;
Мемлекеттік қызметтер көрсету саласы – 2 тәуекел:
7) «Жергілікті өкілді органдардың шешімдері бойынша мұқтаж азаматтардың жекелеген санаттарына әлеуметтік көмек тағайындау» мемлекеттік қызметін көрсету кезіндегі тәуекел;
8) «Сауда-саттықты (аукциондарды) өткізуді талап етпейтін, мемлекет меншігіндегі жер учаскелеріне құқықтарды сатып алу» мемлекеттік қызметін көрсету кезіндегі тәуекел; 
Мемлекеттік сатып алу саласы – 3 тәуекел
 9)  Нормативтік құқықтық актінің тура мазмұны (Қазақстан Республикасы Қаржы министрінің 2024 жылғы 15 тамыздағы № 546 бұйрығымен бекітілген мемлекеттік сатып алуды жүзеге асыру тәсілін уәкілетті орган айқындайтын Тауарлардың, жұмыстардың, көрсетілетін қызметтердің тізбесі – бұдан әрі Тізбе) және оның мемлекеттік сатып алу веб-порталында нақты бағдарламалық-техникалық сатылуы арасындағы қайшылықта көрсетілген тәуекел;
[bookmark: _GoBack]10)  Сатып алу рәсімдерін жүргізуге тиісті бақылаудың болмауында көрсетілген тәуекел;
11) Электрондық дүкен арқылы мемлекеттік сатып алуды жүзеге асыру кезіндегі тәуекел.
Ақпараттық жүйелердің жұмыс саласы – 5 тәуекел:
 12) Мемлекеттік көрсетілетін қызметтер бойынша келіп түскен өтінімдерді көрсетумен байланысты ЖМБМК АЖО жүйесіндегі тәуекел;
13) Мемлекеттік қызметтер көрсетуге келіп түскен өтінімдерді уақытылы көрсетумен байланысты ЖМБМК АЖО жүйесіндегі тәуекел;
14) Бір мезгілде бірнеше қойындыларда өтінімдердің қайталануымен байланысты ЖМБМК АЖО жүйесіндегі тәуекел;
15) Бұрын берілген оң қорытынды болған кезде өтініш берушіге бас тарту мүмкіндігінің болмауына байланысты БМЖМК АЖО жүйесіндегі тәуекел;
16) Қайта өтінім беру кезінде өтінімдердің қайталануына байланысты БМЖМК АЖО жүйесіндегі тәуекел.
 Қызметтің өзге де бағыттары – 1 тәуекел:
17) коммуналдық мүлікті жалға беру саласындағы тәуекел (жекелеген жалға алушыларға негізсіз артықшылықтар жасау мүмкіндігі).
